सऊदी अरब में पांच भारतीय हज यात्रियों की मौत  
भारतीय महावाणिज्य दूत की ओर से जारी किए गए बयान में कहा गया, हज यात्रा के दौरान अब तक पांच श्रद्धालुओं की मौत हो गई।
सऊदी अरब में वार्षिक हज यात्रा पर निकले पांच भारतीय श्रद्धालुओं की मौत हो गई है। भारतीय महा वाणिज्य दूत की ओर से मंगलवार को यहां जारी किए गए बयान में कहा गया, "हज यात्रा के दौरान अब तक पांच श्रद्धालुओं की मौत हो गई। इनमें से चार भारतीय हज समिति के तहत आए थे और एक निजी टूर ऑपरेटर था।"  वार्षिक हज यात्रा के लिए भारत से यहां 42,929 तीर्थयात्री पहुंचे हैं। इनमें से 7852 मक्का में और 35,073 मदीना में हैं। इसके अलावा 6,066 हज यात्री मक्का से मदीना के लिए रवाना हो गए हैं। ये तीर्थयात्री भारत के अलग-अलग हिस्सों से यहां पहुंचे हैं। दिल्ली से 14,293, गुवाहाटी से 2,191, हैदराबाद से 4,285, जयपुर से 2,395, कोझीकोड से 6,900, लखनऊ से 7,133, मैंगलोर से 320, रांची से 2,655 और वाराणसी से 2,757 हजयात्री पहुंचे हैं।